شەفەق
نیوز/ دوو رووژنامەنویس ئیرانی لەکەناڵ تەلەڤزیۆنی "ئیران ئەنتەرنەشینەڵ"
وەزوان فارسی کار کەن، ک بارەگای هالە لەندەن، لە تەهرانەو هەڕەشەی کوشتن ئەرایان هات.
ڤۆلانت
میدیا Volant Media   گرووپ خاوەن کەناڵەگە لە بەیاننامەیگ وت: ئەو دوو
رووژنامەنویس ئیرانی بەریتانیە لە شانشین یەکگرتگ هەڕەشی کوشتیان لەلایەن سوپای
پاسدران ئەرایان رەسیە.
وەگورەی
گرووپەگە دوو رووژنامەنویسەگە هوشداری و هەڕەشەی راسگویگ ئەرایان هاتیە، ئەراوە پولیس
لەندەن وەفەرمی ئاگادار دوو رووژنەنویسەگە کردن ک ئی هەڕەشەیلە مەترسی راسی و گەورەیگ
لەبان ژیان خوەیان و کەسەیل خانەوادەیان دیرێد.
پولیس
لەندەن لە پەیوەندییگ وەگەرد ئاژانس فرانس پڕس وت: لەبان باوەتەیلیگ ئەمنی پەیوەندی
وەکەسەیلیگ بیاشتاد قسەیگ نیەکەێد.
وەگورەی
ڤۆلانت میدیا، پولیس لەندەن وەکوتپڕ ئاگادار رووژنامەنویسەیلیگ تر لە خود کەناڵەگە
وەی هەڕەشە کردن.
بەیاننامەگە
لەزوان قسەکەریگ وەناو کەناڵەگە وت: ئەوە هەڕەشەی دەوڵەتیگە وەبان رووژنامەنویسەیلیگ
لە بەریتانیا.
کەناڵەگە
وەتایبەت کار لەباوەت خوەینشاندانە کەێد ک دویای کردن ژینا ئەمینی ٢٢ ساڵان وەدەس
پۆلیس ئەخلاق کەێد، و ئەو کوشتن و بڕینە لەلایەن دەسەڵاتەیل ئیران ک تا ئیسە زیاتر
لە ٢٠٠ کەس لە ناڕەزایل کوشیانە لە ژن و ناخاڵەیش هاناویان.
